**לימוד מכונה 364-1-1811**

**תרגיל מספר 2**

**הנחיות הגשה:** **דו"ח התרגיל השני וקוד ה-R שכתבתם יוגשו לתיבת ההגשה במודל עד לתאריך ה-23.6.19 בשעה 23:55.**

משקל התרגיל: 25% מהציון הסופי של הקורס.

מטרת התרגיל: בתרגיל נשתמש בנתונים אשר סקרנו והכנו בתרגיל הראשון לצורך אימון ובחינה של מערכות לומדות והשוואה ביניהן. התרגיל יעסוק ויציג שלושה מודלים של מערכות לומדות אשר הוצגו בכיתה ובתרגול, אליהם יש להתייחס כמפורט למטה.

כל ההמלצות שניתנו בתרגיל מס' 1 לגבי השימוש בתוכנה וביצוע העבודה והדיווח, ניתנות גם כאן.

דגשים לדו"ח: אורך הדו"ח **לא יעלה על 11 עמודים** (לא כולל הקודים שנכתבו ועמודים נלווים כמו שער, תוכן עניינים ונספחים), בגודל כתב 12, פונט Arial, רווח שורה וחצי. הדו"ח יוגש כקובץ word. חריגה ממספר עמודים זה תגרור הורדת נק'. יש לשמור על תמציתיות ולהתמקד בתובנות המרכזיות שלכם בכל סעיף.

שאלותבנוגע לתרגיל, יש לפרסם **בפורום הייעודי במודל.**

**Neural Networks (package “nnet”) (26 נק')**

שימו לב – בחבילת nnet, אם אתם נתקלים בבעיה עם הרצה על משתנים קטגוריאליים, עליכם להמיר את הפיצ'רים הקטגוריאליים למשתני דמה (מומלץ לפי קידוד 1/-1)

1. הריצו (אמנו ובחנו) את הרשת בערכי ברירת המחדל של R.

דונו בתוצאות רשת זו:

* + הסבירו את משמעות הקונפיגורציה שנלמדה ע"י המודל (מספר נוירונים בשכבת הכניסה, מספר שכבות חבויות ומספר נוירונים חבויים בכל שכבה).
  + הציגו את אחוזי הדיוק בשלב האימון והבחינה.

1. בצעו תהליך של "כיוונון פרמטרים" עבור מספר הנוירונים, תוך שימוש בסט אימון, אימות.
   * הציגו גרף של "מספר נוירונים "כפונקציה של "אחוז הדיוק".
   * דונו בהבדלים באחוזי הדיוק (אם קיימים). האם יש בתוצאות הגיון?
2. לאחר מציאת מספר הנוירונים המיטבי, הריצו 2 רשתות נוספות בעלות קונפיגורציות שונות הנבדלות זו מזו בתנאי עצירה של הרשת ובאלמנטים אחרים. היעזרו ב-help של התכנה (או גוגל) כדי לבחור קונפיגורציה ולהבין את משמעותה.
   * עבור כל רשת: מה הייתה המוטיבציה בבחירת קונפיגורציה זו? מה היתרונות והחסרונות של הרשת הנ"ל?
   * תארו את הקונפיגורציה שנלמדה ע"י המודל והסבירו משמעותה (מספר נוירונים בשכבת הכניסה, מספר שכבות חבויות ומספר נוירונים חבויים בכל שכבה).
   * הציגו את אחוזי הדיוק בשלב האימון והבחינה.
   * השוו בין תוצאות המודלים. איזה מודל היה הטוב ביותר ואיך הגעתם למסקנה הזו? מהם הקריטריונים בהם השתמשתם לבחירת המודל? אם הייתם צריכים לבחור פרמטר נוסף לכיוונון, במה הייתם בוחרים?

**Decision Trees (package “rpart”) (23 נק')**

1. בנו את עץ ההחלטה באמצעות סט האימון והאימות יחדיו.
   * מה הסיבה לכך שאנו משתמשים בסט האימות לטובת האימון? (רמז: הדבר קשור לאופן שבו הפקודה rpart עובדת).
2. הריצו את הפקודה printcp().
   * הסבירו אילו מאפיינים מוצגים בפלט?
   * מהם ערכי הפיצול האפשריים שמופיעים בטבלה? האם ישנם ערכים חסרים בטבלה (כלומר, האם הערכים בטבלה עולים באופן סדיר: 0,1,2,3,4,5 וכו. או שישנן קפיצות, לדוגמא: 0,1,4,5,9)?

אם ישנן קפיצות – מה הסיבה לכך?.

* + מצאו את פרמטר הסיבוכיות (cp) המיטבי. הסבירו כיצד הוא נבחר וקטמו באמצעותו את העץ. מהם אחוזי הדיוק המתקבלים בעזרת העץ הן על סט הבחינה והן על סט האימון? מה ניתן להסיק מאחוזי הדיוק המתקבלים על שני הסטים? אם קיים הבדל משמעותי – מה הסיבה לכך? האם יש לנקוט בפעולות נוספות?
  + הציגו גרף של העץ שהתקבל (אם גדול מידי – קטמו עוד עד שיהיה ניתן להצגה ברורה).
  + בחרו רשומה לדוגמא מסט הבחינה, העבירו אותה באופן ידני (על פי המופיע בגרף העץ) דרך עץ ההחלטה הקטום ודווחו מה הסיווג שהתקבל. האם הסיווג תואם את המציאות?
  + ע"י התבוננות במבנה העץ, אילו תובנות הוא מספק על הבעיה ועל החשיבות השונה של מאפייני הבעיה?
  + השתמשו בפונקציית variable.importance, הסבירו את משמעות בפלט של פונקצייה זו. האם התוצאות מתיישבות עם המסקנות מהסעיף הקודם?
  + תנו דוגמאות של מאפיינים בעלי חשיבות שונה מתוך פלט העץ הנלמד. האם התוצאות הללו אכן מתיישבות עם האינטואיציה שלכם או עם ידע קודם? אם לא, תנו הסבר להבדלים.

1. מתוך הטבלה שהתקבלה, קטמו את עץ על פי 3 ערכי cp נוספים:
   * 1. ערך ה-cp שהוביל לשגיאה הגבוהה ביותר על סט הולידציה.
     2. ערך cp=0.
     3. ערך cp נוסף לבחירתכם (הסבירו את הבחירה).
   * עבור כל ערך cp, דווחו מהם אחוזי הדיוק הן על סט האימון והן על סט הבחינה. הסבירו את השוני ביניהם עבור כל ערך cp בנפרד.
2. השוו בקצרה בין תוצאות ארבעת המודלים. איזה מודל היה הטוב ביותר ואיך הגעתם למסקנה הזו? מהם הקריטריונים לבחירת המודל? כיצד קריטריונים אלה מתקשרים לבעיה העסקית אותה אתם מנתחים?

**K-Means (package “stats” – default package) (17 נק')**

1. הוציאו את משתנה המטרה מתוך ה- inputs. מהי המטרה של ביצוע פעולה זו?
2. הריצו את המודל עם ערכי ברירת המחדל ("המאשכל הבסיסי"), פרט להגדרת מספר האשכולות (specified number of clusters), אותו תגדירו כך שיתאים לבעיה עמה אתם מתמודדים ועבורה ידוע לכם מספר המחלקות.
3. דונו בתוצאות. מה טיב ההתאמה בין האשכולות למחלקות? כיצד שויכו תצפיות לאשכולות? לוו את ההסברים בגרפים מתאימים.
4. במנותק ממשתנה המטרה של סיפור המקרה, בו יש מספר ידוע של קבוצות, אמנו כעת מחדש שמונה מודלים של אשכול עם ערכי K משתנים (כלומר, עם מספר שונה של אשכולות בכל פעם). מהו ה-K המיטבי? הסבירו את אופן בחירתכם.

האם הערך מתקשר לסיפור המקרה? אם לא, מה יכולה להיות הסיבה לכך?

**השוואה בין מודלים (9 נק')**

1. הציעו דרך שתאפשר השוואת ביצועי המודל הלא-מונחה (K-means) לאלה של המודלים המונחים (NN ו-DT). בעזרת שיטה זו, השוו את ביצועי שלושת המודלים (k-means, המודל הנבחר של NN והמודל הנבחר של DT) והצדיקו פערים ביניהם.

הסבירו **בפירוט** את השיטה בה בחרתם להשוות את המודל הלא-מונחה למודלים המונחים.

מהן מסקנותיכם? על איזה מהמודלים תמליצו? מדוע?

1. ערכו השוואה בין המודלים מבחינת ביצועים, מורכבות, יתרונות וחסרונות.

**המודל הנבחר (9 נק')**

1. הציגו מהו המודל שנבחר לטובת ההגשה לתחרות ופרטו מהי הקונפיגורציה שנבחרה עבור המודל (cp/מס' נוירונים/ מספר איטרציות).
   * הסבירו מדוע בחרתם את מאפייני הקונפיגורציה.
2. בצעו ניתוח של תוצאות במודל באמצעות מטריצת מבוכה (confusion matrix).
   * האם התוצאה תקינה או שישנה הטייה?
   * האם התוצאה מתיישבת עם כך שמשתנה המטרה אינו מאוזן?

**הגשת חיזויים סופיים (9 נק' + 2 נק' בונוס)**

1. בצעו חיזוי באמצעות המודל שבחרתם, על קובץ הנתונים "Test.csv" הנמצא במודל. את החיזויים שיתקבלו העלו למודל כקובץ אקסל, על פי הפורמט שמופיע בקובץ הדוגמא "TestY-Example" הנמצא במודל (הערכים בקובץ זה אקראיים). בדקו שהקובץ שאתם מגישים הוא בעל מבנה זהה ובעל אותו מספר רשומות. (חלוקת הנק': 4 נק' – על הגשת הקובץ באופן תקני. 5 נק' - בהתאם למיקומכם ביחס לשאר הצוותים בקורס. 2 נק' בונוס - לקבוצה אשר תשיג את הביצועים הגבוהים ביותר).

**איכות הדו"ח ורמת שימוש בתכנת R (7 נק')** – נק' אלו יינתנו בהתאם להערכה כללית בנוגע לאיכות הדו"ח ובהתאם לרמת השימוש בתכנת ה-R (האם נעשה שימוש מקיף/חלקי/כלל לא).

**בונוס כללי (5 נק')**

בונוס של עד 5 נקודות לחלק ב' יינתן לקבוצות שיעשו שימוש בבצורה מקיפה ואיכותית בפונקציות/הרחבות של המודלים הקיימים שנדרשו בעבודה ו/או במודלים שלא נדרשים בעבודה.

בהצלחה !